Un punt informatiu municipal sobre addiccions, en la nit fallera del cap de setmana
2025-07-24

La festiva vesprada del pròxim dissabte 2 de març a Burjassot, protagonitzada per la Cavalcada de l’Humor per part de les comissions falleres del municipi, culminarà a la nit amb l’actuació de l’Orquestra Eufòria, en l’aparcament del Pavelló Cobert. En el marc d’esta festa, que començarà les 23 hores, la Unitat de Prevenció Comunitària en Conductes Addictives de Burjassot (UPCCA) situarà un punt d’informació municipal al qual podran acostar-se els joves que assistisquen a les festa, per a rebre informació.

Amb el lema ‘Joves lliures, festes sense addiccions’ com a reclam, la UPCCA, dependent de la regidoria de Sanitat que dirigix Isabel Mª Mora, pretén amb este punt informatiu oferir informació útil a la joventut sobre els perills que comporten els excessos en el consum d’alcohol i altres drogues així com determinades pràctiques que poden desembocar en altres tipus d’addiccions.